EkBass/fiwiki-20250220-pages-articles huggingface dataset:
Ornitiinidekarboksylaasi

Ornitiinidekarboksylaasi on entsyymi, joka katalysoi polyamiinien biosynteesien ensimmäistä vaihetta. Entsyymin substraatti on ornitiini ja tuotteina muodostuu putreskiinia ja hiilidioksidia. Ornitiinidekarboksylaasi on polyamiinisynteesin nopeuden määräävä entsyymi ja siten tärkeä säätelykohta. Eräitä sen inhibiittoreita tutkitaan muun muassa syöpälääkkeinä. Ornitiinidekarboksylaasin EC-numero on EC 4.1.1.17 ja CAS-numero 9024-60-6. ==Toiminta== Aitotumaisten ornitiinidekarboksylaasi on kooltaan noin 106 kDa, ja se on rakenteeltaan kahdesta keskenään samanlaisesta alayksiköstä koostuva homodimeeri. Aktiivisessa kohdassa kofaktorina toimiva pyridoksaalifosfaatti sitoutuu toisen alayksikön aminohappoketjun N-terminaaliin ja toisen alayksikön C-terminaali toimii substraatin, ornitiinin, sitoutumiskohtana. Ornitiinidekarboksylaasin eräs lysiiniaminohappo muodostaa aldimiinin eli niin kutsutun Schiffin emäksen pyridoksaalifosfaatin kanssa. Ensimmäisessä vaiheessa ornitiini syrjäyttää lysiinin ja muodostaa aldimiinin pyridoksaalifosfaatin kanssa. Välivaiheesta eliminoituu hiilidioksidi ja muodostuu kinoidivälituote, joka toisiintuu, jolloin muodostuu putkreskiinin ja pyridoksaalifosfaatin aldimiini, josta ne seuraavassa vaiheessa eroavat. Ornitiinidekarboksylaasi on tärkeä, koska polyamiineja tarvitaan solujen jakautumisessa. Eliöissä entsyymin aktiivisuutta kontrolloi ornitiinidekarboksylaasin tuotantoon vaikuttavien geenien transkriptio, translaation jälkeinen modifiointi ja inhiboivat yhdisteet. Soluissa putreskiini ja muut polyamiinit ovat suurissa konsentraatioissa entsyymin inhibiittoreita ja lisäksi erityinen ornitiinidekarboksylaasin antitsyymi. Antitsyymi muodostaa kovalenttisen sidoksen ornitiinidekarboksylaasin kanssa ja toimii merkkinä proteasomille hajottaa entsyymi. Tämä on yksi harvoja tilanteita, joissa entsyymin proteolyyttisen hajotuksen käynnistää jokin muu molekyyli kuin ubikitiini. Epätavallisen aktiivinen ornitiinidekarboksylaasin toiminta johtuu usein viruksista, syöpägeeneistä tai karsinogeenien vaikutuksesta. Voimakas entsyymin tuotanto on yhdistetty syöpäkasvaimien muodostumiseen. Tämän vuoksi entsyymin inhibiittoreita käytetään syöpälääkkeinä esimerkiksi rintasyöpäpotilailla, tällainen on esimerkiksi eflornitiini. Eflornitiinin ornitiinikarboksylaasin toimintaa estävän vaikutuksen vuoksi sitä voidaan käyttää myös tiettyjen loisinfektioiden esimerkiksi trypanosomiaasin hoitoon. ==Lähteet== Luokka:Lyaasit
Vihreiden harjujen maa

”Vihreiden harjujen maa” on Päijät-Hämeen maakuntalaulu, jonka on säveltänyt Matti Porola, sanoittanut Matti Porola ja Terho Laitinen sekä sovittanut Jarkko Kiiski. **2. säkeistö:** Vesijärvellä nään iltaruskon. Pian tummenee päivästä yö. Huomiseen täällä taas uskon. On tärkeää rakkaus, työ. Jos Pulkkilan harjulle kuljen, nään sieltä nuo metsät ja maat, jotka evääksi matkaani suljen, kuten taipaleeltaan kuninkaat. Tätä maata en mielestäin heitä. Sen sylistä voimani saan. Vaikka kiirehdin elämän teitä, niin kotiini tuun uudestaan.» **3\. säkeistö:** Niin tahtoisin pitkälle liitää, kuin suksineen rohkeat nuo, tai laduillas uljaasti kiitää, jos kunniaa sulle se suo. Vaikka kierränkin länttä ja itää, niin juuriain irti en saa. Ne mullassas tahdonkin pitää, sinä vihreiden harjujen maa. Tätä maata en mielestäin heitä. Sen sylistä voimani saan. Vaikka kiirehdin elämän teitä, niin kotiini tuun uudestaan. ==Lähteet== * Päijät-Hämeen maakuntatunnukset Päijät-Hämeen liitto. * Ajatuksia kotiseutulaulun kirjoittamisesta Heinola-Seura. Luokka:Suomen maakuntalaulut Luokka:Päijät-Häme
Sonny

Sonny on yhdysvaltalainen draamaelokuva joka on Nicolas Cagen esikoisohjaus ja sai ensi-iltansa vuonna 2002. Se kertoo armeijasta kotiin New Orleansiin palaavasta Sonnysta ja sijoittuu 1980-luvun alkuun. == Juoni == Elokuva kertoo Sonnysta (James Franco) jonka äiti Jewel (Brenda Blethyn) on entinen prostituoitu, ja asuu Henryn (Harry Dean Stanton) kanssa. Äidin talous on tiukilla ja hän ei ole varautunut mitenkään että pystyisi siirtymään eläkkeelle, ja ainoat tulonsa hän saa parittamalla Carolia (Mena Suvari), nuorta tyttöä jonka hän pelasti sairaalasta ja laittoi töihin. Hän on iloinen kun hänen poikansa palaa armeijasta. Hän on kasvattanut Sonnysta jo 12-vuotiaasta gigoloa, mutta Sonny ei kuitenkaan halua palata äitinsä töihin, koska hänen armeijakaverinsa oli luvannut järjestää töitä kirjakaupasta Teksasista, työstä ei kuitenkaan tule mitään ja Sonny joutuu palaamaan miesprostituoiduksi. == Rooleissa == Lähde: == Lähteet == == Aiheesta muualla == * * Luokka:Yhdysvaltalaiset draamaelokuvat Luokka:Vuoden 2002 yhdysvaltalaiset elokuvat
Bell X-5

Bell X-5 oli yhdysvaltalainen yksimoottorinen koesuihkulentokone. Se kuului X-lentokonesarjaan ja oli ensimmäinen lentokone, joka käytti muuttuvageometrista siipeä lennon aikana. Kone perustui toisen maailmansodan lopulla rakennettuun saksalaiseen Messerschmitt P.1101 -hävittäjään, joka ei ehtinyt lentämään ennen sodan loppua. ==Konetyypin kehittäminen== Keskeneräinen Messerschmitt P.1101 -hävittäjä jäi Yhdysvaltain joukkojen sotasaaliiksi Oberammergaussa Saksassa. Prototyyppi vaurioitui Yhdysvaltoihin kuljetuksen aikana, ja se päätyi lopulta Bellin lentokonetehtaalle New Yorkiin. Bellin insinöörit tutkivat konetta, ja tehtaan pääsuunnittelija Robert J. Woods ehdotti lopulta samantyyppisen koneen rakentamista.Winchester 2005, s. 37. Vaikka X-5 muistutti ulkoisesti hyvin paljon P.1101:tä, se oli huomattavasti monimutkaisempi, sillä siipien nuolikulmaa pystyttiin säätämään kolmen asennon välillä (20°, 40° ja 60°). Siiven kääntäminen suorasta taitetuksi kesti vain 30 sekuntia. Koneessa oli monimutkainen tekninen ratkaisu siiven taittamiseen: siiven taittuessa koneen painon ja nostovoiman keskipisteet muuttuivat, jonka kompensoimiseksi koko siipirakenne siirtyi kiskoilla vastakkaiseen suuntaan. X-5:n sakkausominaisuudet olivat koneen huonon aerodynaamisen suunnittelun takia erittäin huonot. Tähän vaikuttivat etenkin huonosti sijoitetut sivu- ja korkeusperäsimet, jotka saattoivat aiheuttaa oikeamattomaan syöksykierteeseen joutumisen. Koneen huonot sakkausominaisuudet johtivat lopulta myös toisen prototyypin tuhoutumiseen ja lentäjän kuolemaan vuonna 1953.Hallion 1984, s. 52. X-5:n pohjalta oli suunniteltu kehitettäväksi halpaa hävittäjää Nato-maille ja vientiin. Koneen ongelmat johtivat kuitenkin myös jatkokehittelyn keskeyttämiseen.Hallion 1984, s. 47. ==Käyttöhistoria== Kaksi X-5-konetta rakennettiin sarjanumeroilla 50-1838 ja 50-1839. Ensimmäinen valmistui 15. helmikuuta 1951, ja koneet lensivät ensilentonsa 20 kesäkuuta ja 10. joulukuuta 1951. Koneilla tehtiin melkein 200 lentoa, joilla saavutettiin 0,9 Machin nopeuksia 12 000 metrin lentokorkeudessa. Toinen prototyyppi menetettiin 14. lokakuuta 1953, jolloin ilmavoimien lentäjä Ray Popson epäonnistui syöksykierteen oikaisemisessa Edwardsin lentotukikohdassa törmäten lopulta maahan. X-5:n toinen prototyyppi jatkoi koelento-ohjelmaansa vuoteen 1955, ja palveli ilmavoimia aina vuoteen 1958. X-5 osoitti ongelmistaan huolimatta muuttuvageometrisen siiven edut suurella nopeusskaalalla lennettäessä. Konseptia on myöhemmin hyödynnetty muun muassa yhdysvaltalaisissa F-111-, F-14 Tomcat -hävittäjissä ja B-1 Lancer -pommikoneessa sekä neuvostoliittolaisessa MiG-23- ja eurooppalaisessa Panavia Tornado –hävittäjässä. ==Tekniset tiedot== == Lähteet == * * * === Viitteet === X-5 Luokka:Yhdysvaltalaiset experimental-ilma-alukset Luokka:1950-luvun experimental-ilma-alukset
Alttiiksi asettumisen etiikka

Alttiiksi asettumisen etiikka: Laadullisen tutkimuksen eettisiä kysymyksiä on vuonna 1996 ilmestynyt artikkelikokoelma, jonka ovat toimittaneet Aino Palmroth ja Ismo Nurmi. Kirja on ilmestynyt Jyväskylän yliopiston ylioppilaskunnan julkaisusarjassa. Teoksen artikkelit perustuvat Jyväskylän yliopiston 1995 Tutkimusetiikan päivänä pidettyihin puheenvuoroihin. Kirjoittajat käsittelevät laadulliseen tutkimukseen liittyviä eettisiä kysymyksiä. Toimittajien mukaan teos on tarkoitettu paitsi tutkijoille, myös niille, jotka käyttävät tutkimustietoa opiskelijoina, päätöksentekijöinä tai esimerkiksi tulosten julkistajina.Palmroth & Nurmi 1996, s. 9, 11. == Vastaanotto == Filosofi Juha Varto kirjoitti Niin & näin -lehden arvostelussa, että teos on kokonaisuutena outo. Hänen mukaansa se antaa tutkijoista kuvan viisastelijoina. ”Jotkut lauseet ovat pitkiä kuin nälkävuosi ja yhtä kauhistuttavia. Sivistyssanat lisääntyvät heti kohdissa, joissa kirjoittaja ei enää tarkalleen tiedä, mistä puhuu.” == Lähteet == Luokka:Kirjat tieteenfilosofiasta Luokka:Suomalaiset filosofian tietokirjat Luokka:Vuoden 1996 kirjat
Yrjö Vesterinen

Yrjö Vesterinen (s. 7. joulukuuta 1952) on suomalainen moottoripyörätrialin kolminkertainen maailmanmestari ja kansainvälisesti menestynein suomalainen trial-moottoripyöräilijä.Trial-online Vesterinen voitti trialin maailmanmestaruuden vuosina 1976–1978. Hän varmisti vuoden 1977 MM-kullan sijoittumalla viimeisessä osakilpailussa 25. syyskuuta 1977 Sveitsissä kuudenneksi. Viikkoa aiemmin hän oli voittanut Tšekkoslovakian MM-osakilpailun ja siirtynyt 10 pisteen MM-johtoon. Yhteensä Vesterinen keräsi kaudella 107 MM-pistettä. Vesterinen voitti ensimmäisenä mannereurooppalaisena perinteikkään Skotlannin kuuden päivän ajon vuonna 1980. Suomen mestaruuden hän voitti 11 peräkkäisenä vuonna 1970–1980. Vesterinen lopetti uransa vuonna 1982. Hän on asunut Etelä-Englannissa ja toiminut moottoripyöräyrityksen toimitusjohtajana. Vuonna 2011 Kansainvälinen moottoriliitto nimitti Vesterisen trial-legendaksi. Vuonna 2013 hän sai Pro Urheilu -tunnustuspalkinnon. == Saavutukset == * Trialin maailmanmestari 1976, 1977, 1978 * MM-hopea 1975, 1979 * MM-pronssi 1980, 1981 * 7-kertainen Pohjoismaiden mestari * 11-kertainen trialin Suomen mestari 1970-1980 == Lähteet == Luokka:Suomalaiset trial-kuljettajat Luokka:Vuonna 1952 syntyneet Luokka:Elävät henkilöt
Karkki vai kepponen

Karkki vai kepponen (, sananmukaisesti 'kepponen vai makupala') on nyky- yhdysvaltalainen perinne. Lapset kiertävät pyhäinpäivän aattoiltana eli halloweenina (31.10.) pelottavissa naamiaisasuissa talosta taloon keräämässä karkkia ja kysyvät: ”Karkki vai kepponen?”. Jos talon asukas antaa karkkia, lapset jatkavat seuraavaan taloon. Jos asukkaalla ei ole antaa karkkia, niin he tekevät kepposen. Perinne tunnetaan yhdysvaltalaisen populaarikulttuurin ansiosta muuallakin maailmassa, mutta se ei ole vakiinnuttanut asemaansa muualla. == Alkuperä == Perinne on alun alkaen peräisin Irlannista ja Skotlannista, josta se aikoinaan siirtyi siirtolaisten mukana Yhdysvaltoihin. Perinne jatkuu yhä vahvana Irlannissa, Britanniassa, Yhdysvalloissa ja Kanadassa. ==Lähteet== ==Aiheesta muualla== Luokka:Yhdysvaltalainen kansanperinne Luokka:Halloween
Turun Kaapelitelevisio

Oy Turun Kaapelitelevisio - Åbo Kabeltelevision Ab oli suomalainen kaapelitelevisio-operaattori, joka välitti televisio-, maksutelevisio-, ja laajakaistapalveluita. Vuonna 2011 yhtiöllä oli noin 80 000 asiakasta. Vuodesta 2011 alkaen Turun Kaapelitelevisio on ollut TeliaSonera Finland Oyj:n omistuksessa, joka osti noin 92 prosenttia yhtiön osakkeista sen aiemmilta omistajilta TS-Yhtymältä, Turun kaupungilta ja sanomalehti Åbo Underrättelseriä kustantavalta Förlags Ab Sydvästkustenilta. Yhtiö sulautui TeliaSonera Finlandiin vuonna 2012. == Lähteet== == Aiheesta muualla == * Turun Kaapelitv:n kanavat Luokka:Maksu-tv Luokka:Entiset suomalaiset laajakaistaoperaattorit Luokka:Entiset suomalaiset Internet-palveluntarjoajat Luokka:Entiset suomalaiset televisioyhtiöt
Adelaide Hall

thumb Adelaide Hall (20. lokakuuta 1901 – 7. marraskuuta 1993) oli newyorkilaissyntyinen brittiläinen jazzlaulaja ja näyttelijä. Hän teki 70 vuotta kestäneen uran Harlemissa, Hollywoodissa, Pariisissa ja Lontoossa. Hän levytti pitempään, kuin kukaan muu muusikko. Adelaide syntyi Brooklynissä ja hänen isänsä opetti hänet laulamaan. Adelaide aloitti esiintymisuransa Broadwaylla vuonna 1921, kun hänet valittiin Shuffle Along -musikaalin kuoroon. Häneltä ilmestyi levyjä kahdeksalla peräkkäisellä vuosikymmenellä. Hallin esikoisalbumilla Creole Love Call soitti itse Duke Ellington. Creole Love Call levytettiin 26. lokakuuta 1927. Hall levytti viimeisen kerran 16. kesäkuuta 1991 Cole Porterin satavuotisgaalassa. == Lähteet == luokka:Yhdysvaltalaiset laulajat luokka:Yhdysvaltalaiset näyttelijät Luokka:Brittiläiset viihdetaiteilijat Luokka:Brittiläiset jazzlaulajat Luokka:Vuonna 1901 syntyneet Luokka:Vuonna 1993 kuolleet
Peel P50

thumb|Peel P 50 1963 A Peel P50 on Peel Engineering Co:n vuosina 1962-1965 ja uudelleen vuodesta 2011 lähtien Yhdistyneessä kuningaskunnassa valmistama kääpiöauto. Mansaaren kapeille teille suunniteltua autoa valmistettiin alkujaan vain 50 kappaletta, joista on eri puolilla maailmaa jäljellä tiettävästi 27. Kolmipyöräinen Peel on kaikkien aikojen pienin sarjavalmisteinen auto. Alkujaan 199 puntaa maksanut auto on 134 cm pitkä, 99 cm leveä, 134 cm korkea ja painaa 59 kg. Sen yhden hengen lasikuitukorin ainoa, takareunastaan saranoitu ovi on korin vasemmalla sivulla. Peel P50:ssä on 49-kuutioinen bensiinikäyttöinen kaksitahtimoottori, joka tuottaa noin 2,5 kilowattia (3,5 hevosvoimaa). Kolmivaihteisessa autossa ei ole peruutusvaihdetta. Vuodesta 2011 autoa on valmistettu sekä automaattivaihteisena, peruutusvaihteella varustettuna bensiinimoottori- mallina, että sähkömoottorisena. Vuonna 2016 Sothebyn huutokaupassa myytävänä olleesta Peel P50:stä maksettiin 176 000 dollaria eli noin 160 000 euroa. Suomessa on ainoastaan yksi Peel P50. == Lähteet == == Aiheesta muualla == * Peel Engineering Ltd. luokka:Brittiläiset automerkit luokka:Kääpiöautot Luokka:1960-luvun autot
Hirado

Hirado () on Japanin kaupunki Kyūshūn alueella Nagasakin prefektuurissa. Se sijaitsee prefektuurin pohjoisosassa Sasebon luoteispuolella. Kaupunkiin kuuluu pieni osa Kyūshūn pääsaarta ja noin 40 muuta saarta, joista suurin on Hiradon pitkänomainen saari; muita merkittäviä saaria ovat Azuchi-ōshima, Takushima ja Ikitsukishima. Kaupungin pohjoispuolella avautuu Genkainmeri ja länsipuolella Itä-Kiinan meri. Hiradossa on 32 466 asukasta (vuonna 2017) ja sen pinta-ala on 235,08 neliökilometriä. Hiradoa palvelee Matsuura-rautatien Nishi-Kyūshū-linja. == Historia == Vuodesta 1550 lähtien Hirado kukoisti noin 90 vuoden ajan ulkomaankaupan satamana, jossa vierailivat portugalilaiset, hollantilaiset ja brittiläiset laivat. Edo-kaudella se kehittyi Hiradon daimiokunnan linnanaluskaupunkina Matsura-klaanin hallinnassa. Japanin nykyisen kunnallishallinnon osana Hirado sai kaupunkioikeudet vuonna 1955, kun silloiseen Hiradon maaseutukaupunkiin liitettiin kuusi ympäristön kyläkuntaa. Kaupunki laajeni huomattavasti vuonna 2005, kun siihen liitettiin Tabiran ja Ikitsukin maaseutukaupungit ja Ōshiman kunta. == Ilmasto == == Kulttuuri ja nähtävyydet == Kaupungin nähtävyyksiin lukeutuvat esimerkiksi Hiradon linna, Hiradon hollantilainen kauppa-asema, Saikyō-jin temppeli ja useat Japanin kristinuskon historiaan liittyvät rauniot ja monumentit, kuten katolinen Hiradon Xavierin muistokirkko. Kolme Edo-kaudella uskontoaan piilossa harjoittaneiden kristittyjen (kakure kirishitan) historiaan liittyvää paikkaa kaupungin alueella – Kasugan kylä, Yasumandake ja Nakaenoshima – liitettiin vuonna 2018 osaksi Unescon maailmanperintöluettelon kohdetta ”Nagasakin alueen kätketyt kristinuskon sijaintipaikat”. Etenkin Hiradon saaren etelä- ja pohjoisosien maisemia pidetään kauniina, ja osa saaresta kuuluukin Saikain kansallispuistoon. == Ystävyyskaupungit == Hiradolla on yhteistyötä seuraavien kaupunkien kanssa Japanissa ja ulkomailla: * Zentsūji, Kagawan prefektuuri, Japani (sisarkaupunki) * Esashi, Hokkaidō, Japani (yhteistyökaupunki) * Nan’an, Kiina (ystävyyskaupunki) * Tainan, Taiwan (yhteistyökaupunki) * Noordwijkerhout, Alankomaat (sisarkaupunki) == Kuvia == Tiedosto:川内峠からの古江港（ふるえこう）展望 - panoramio.jpg|Hiradon saaren rannikkoa Tiedosto:Hirado Bridge 1031186.jpg|Hiradon silta Tiedosto:Ikitsuki Bridge-1.jpg|Ikitsukin silta Tiedosto:Dutch Trading Post in Hirado.jpg|Hollantilainen kauppa-asema == Lähteet == == Aiheesta muualla == * Kaupungin internetsivut Luokka:Nagasakin prefektuurin kaupungit
Mac OS X 10.2

Mac OS X 10.2 Jaguar on Applen kolmas pääjulkaisu Mac OS X -käyttöjärjestelmästä. Se julkaistiin 24. elokuuta 2002. OS X Jaguar on OS X Puman seuraaja. == Versiot == * 10.2 Build 6C115 * 10.2.1 Red, Build 6D52 * 10.2.2 Blue, Merlot, Build 6F21 * 10.2.3 Green, Build 6G30 * 10.2.4 Pink, Build 6I32 * 10.2.5 Plaid, Build 6L29 * 10.2.6 Black, Build 6L60 * 10.2.7 Build 6R65 * 10.2.8 (G4) Build 6R73 * 10.2.8 (G5) Build 6S90 == Lähteet == Luokka:MacOS Luokka:Vuoden 2002 ohjelmistot
Mac OS X Lion

Mac OS X Lion (versio 10.7) on Applen Mac OS X -käyttöjärjestelmän kahdeksas pääjulkaisu, joka julkaistiin 20. heinäkuuta 2011. Käyttöjärjestelmää ei julkaistu lainkaan fyysisessä muodossa kuten edeltäjänsä, vaan se oli ladattavissa Mac App Storesta. Lioniin on saatavana lisäohjelma OS X Lion Server, joka nopeuttaa ja helpottaa Macin käyttöä. Lion on Mac OS X Snow Leopardin seuraaja. Mac OS X Lion ei tue enää lainkaan PowerPC-suorittimille käännettyjä vanhoja ohjelmia. Lisäksi käyttöjärjestelmästä pudotettiin pois Java-tuki. Javan voi kuitenkin vielä asentaa erikseen.https://appleinsider.com/articles/11/02/26/mac_os_x_lion_drops_front_row_java_runtime_rosetta.html == Järjestelmävaatimukset == Järjestelmävaatimukset ovat: * Intel Core 2 Duo-, Core i3-, Core i5-, Core i7- tai Xeon-prosessori * Mac OS X 10.6.6 tai uudempi (suositus 10.6.8), jos asennus suoritetaan Mac App Storen kautta. Asennus onnistuu ilman Mac OS X 10.6:ta käyttämällä OS X Lionin USB-muistitikkua, joka on saatavilla Apple Online Storesta. * 7 gigatavua vapaata levytilaa * 2 gigatavua RAM-muistia. == Versiot == * 10.7 Build 11A511 * 10.7.1 Build 11B211 * 10.7.2 Build 11C74 * 10.7.3 Build 11D50 * 10.7.4 Build 11E53 * 10.7.5 Build 11G56 == Lähteet == == Aiheesta muualla == *Mac OS X Lion Luokka:MacOS Luokka:Vuoden 2011 ohjelmistot
Abraham Aruliah Somavarapa

Abraham Aruliah Somavarapa (16. marraskuuta 1930 – 31. heinäkuuta 2003) oli intialainen roomalaiskatolinen piispa. Hänet vihittiin papiksi 23. huhtikuuta 1959 ja nimitettiin Cuddapahin hiippakunnan piispaksi 28. lokakuuta 1976. Piispaksi vihkiminen seurasi 20. huhtikuuta 1977. Pääkonsekraattorina toimi Rajarethinam Arokiasamy Sundaram, jota avustivat Ignatius Gopu ja Pudhota Chinniah Balaswamy.Catholic-Hierarchy.org: Bishop Abraham Aruliah Somavarapa Somavarapa erosi tehtävistään 67-vuotiaana 24. tammikuuta 1998 ja kuoli 72 vuoden iässä. == Lähteet == Luokka:Intialaiset katoliset piispat Luokka:Vuonna 1930 syntyneet Luokka:Vuonna 2003 kuolleet
HVS-Tennis

HVS-Tennis (aik. Helsingin Verkkopalloseura) on helsinkiläinen tennisseura. Helsingin Verkkopalloseura perustettiin 27. huhtikuuta 1920. Seuran nimeksi vaihdettiin 1980-luvun alussa HVS-Tennis. Jäseniä seurassa on noin 1 300. HVS- Tennistä ovat edustaneet muun muassa Harri Heliövaara, Emma ja Essi Laine, Birgitta Lindström, Juho Paukku, Aki Rahunen, Heini Salonen ja Pekka Säilä. Seura järjestää joka vuosi miesten ATP Challenger -turnauksen IPP Openin ja naisten ITF-turnauksen OrtoLääkärit Openin. HVS-Tenniksen kotikenttinä toimivat Talin ja Taivallahden tenniskeskukset. Aikaisemmin seuran kotikenttänä toimi Tennispalatsi. ==Lähteet== ==Aiheesta muualla== * HVS- Tenniksen kotisivut Luokka:Helsinkiläiset urheiluseurat Luokka:Suomalaiset tennisseurat Luokka:Vuonna 1920 perustetut urheiluseurat
Rajarethinam Arokiasamy Sundaram

Rajarethinam Arokiasamy Sundaram (10. kesäkuuta 1905 – 28. elokuuta 1998) oli intialainen roomalaiskatolinen piispa. Hänet vihittiin papiksi 24. helmikuuta 1941 ja nimitettiin Tanjoren hiippakunnan piispaksi 4. helmikuuta 1953. Piispaksi vihkiminen seurasi 19. maaliskuuta. Pääkonsekraattorina toimi Louis Mathias, jota avustivat Thomas Pothacamury ja James Mendonça.Catholic- Hierarchy.org: Bishop Rajarethinam Arokiasamy Sundaram Sundaram osallistui Vatikaanin toiseen kirkolliskokoukseen. Hän jäi eläkkeelle 81-vuotiaana 12. syyskuuta 1986 ja eli 93:n vuoden ikään. == Lähteet == Luokka:Intialaiset katoliset piispat Luokka:Vuonna 1905 syntyneet Luokka:Vuonna 1998 kuolleet
4-aminosalisyylihappo

4-Aminosalisyylihappo (myös Aminosalyyli, para-aminosalisyylihappo, para- aminosalyyli (PAS), p-aminosalisyylihappo) on tuberkuloosilääke, joka muistuttaa hieman asetyylisalisyylihappoa (Aspirin, Disperin) mutta poikkeaa siitä muun muassa typpeä sisältävän aminoryhmän vuoksi. PAS:ia on käytetty tehostamaan antituberkuloottisten lääkeaineiden vaikutusta hidastamalla niiden hajaantumista elimistössä, toisin sanoen se aiheuttaa tarkoituksellisesti tehollisten lääkeaineiden puolintumisajan pidentämistä elimistössä. Aminosalyyli saapui käyttöön vuonna 1944.Vartiainen I., 1960: s. 235 Sitä käytettiin kombinoidun eli yhdistelmähoidon yhtenä osana ainakin streptomysiinin (SM) sekä isoniatsidin (INH) ohella. Aminosalyylia annettiin tavanomaisesti pitkiä jaksoja ja huomattavia määriä tuberkuloosipotilaille. Lääkkeen vuosikausiannostus saattoi olla 10–16 grammaa vuorokaudessa. Se tekisi kuukausien – ehkä vuosienkin kestäessä, jopa kilogrammoihin yltävän lääkeainemäärän. Tässä oletettuna hoitoajan maksimina on esitetty kaksi vuotta.Lääkkeet ja niiden käyttö, 1977: s. 133 Aminosalyylin teho perustuu siihen, että bakteerien kasvu rajoittuu. Se on siis vaikutukseltaan bakteriostaattinen eikä bakterisidinen. Antibakteerista eli bakteereja tappavaa tasoa sen lääkitysteho ei varsinaisesti ole. Vaikutustavaltaan para- aminosalyyli muistuttaa sulfonamideja siinä, että se kilpailee elimistössä foolihapon raaka-aineena toimivan para-aminobentsoehapon (PABA) kanssa ja vaikeuttaa näin bakteereille tärkeää foolihapon synteesiä.. == Sivuvaikutukset ja vasta-aiheet == Lääkkeellä oli useita sivuvaikutuksia: pahoinvointi, ripulointi, ihottumat, sekä oksentelua ja vatsakipuja.Tätä lääkitystä saavalle oli usein vaikeata pitkien hoitokuurien sietäminen ja jatkuva säännönmukainen lääkkeen ottaminen, joka saattoi tehdä pahoinvoivaksi ja aiheuttaa vatsakipuja. Usein saatettiin tarvita antasideja, hoitamaan PAS:sta aiheutuneita vatsavaivoja. Tuore vatsahaava oli selvä vasta-aihe para- aminosalyylin käytölle. Para-aminosalyyli on otettu maailmalla uudelleen käyttöön tuberkuloosin yleistyessä 2010-luvulla, ja se annetaan suolistossa hajoavina enterorakeina, jotka eivät rasita mahalaukkua yhtä paljon kuin vanhanaikaiset rakeet. == PAS:n korvaava lääke == PAS:n korvasi myöhemmin EMB eli etambutoli. Se aiheutti vähempiä sivuvaikutuksia ja harvemmin. EMB omasi kuitenkin näölle vahingollisia haittavaikutuksia.Lääkkeet ja niiden käyttö, 1977: s. 134 == Katso myös == *Tuberkuloosi == Lähteet == * Ilmari Vartiainen: Lääkeaineoppi/Farmakologia: SHKS/WSOY, 1960 Porvoo (s. 235) * Tuomi-Alfering- Olli: Lääkkeet ja niiden käyttö, SHKS/WSOY, 1977 s. 133–134 ISBN 951-0-06936-1 ===Viitteet=== == Aiheesta muualla == *DrugBank: Aminosalicylic Acid *Kyoto Encyclopedia of Genes and Genomes (KEGG): 4-Aminosalicylic acid *ChemBlink: 4-Aminosalicylic acid Luokka:Antibiootit Luokka:Karboksyylihapot Luokka:Aromaattiset yhdisteet Luokka:WHO:n tärkeimmät lääkkeet
Devadass Ambrose Mariadoss

Devadass Ambrose Mariadoss (8. lokakuuta 1947 – 26. toukokuuta 2024) oli intialainen roomalaiskatolinen piispa. Hänet vihittiin papiksi Tanjoren hiippakuntaan 5. elokuuta 1974 ja nimitettiin sen piispaksi 28. kesäkuuta 1997. Piispaksi vihkiminen seurasi 24. syyskuuta. Pääkonsekraattorina toimi Duraisamy Simon Lourdusamy, jota avustivat Michael Augustine ja Packiam Arokiaswamy.Catholic-Hierarchy.org: Bishop Devadass Ambrose Mariadoss == Lähteet == Luokka:Intialaiset katoliset piispat Luokka:Vuonna 1947 syntyneet Luokka:Vuonna 2024 kuolleet
Francis Antonysamy

Francis Antonysamy (s. 15. huhtikuuta 1946) on intialainen roomalaiskatolinen piispa. Hänet vihittiin papiksi Tanjoren hiippakuntaan 2. elokuuta 1974 ja nimitettiin Kumbakonamin hiippakunnan piispaksi 31. toukokuuta 2008. Piispaksi vihkiminen seurasi 9. heinäkuuta. Pääkonsekraattorina toimi Antony Anandarayar, jota avustivat Peter Remigius ja Devadass Ambrose Mariadoss.Catholic-Hierarchy.org: Bishop Francis Antonysamy == Lähteet == Luokka:Intialaiset katoliset piispat Luokka:Vuonna 1946 syntyneet Luokka:Elävät henkilöt
Biz Stone

Christopher Isaac "Biz" Stone (s. 10. maaliskuuta 1974) on yhdysvaltalainen ohjelmistosuunnittelija. Parhaiten hänet tunnetaan muun muassa mikroblogipalvelun Twitterin ja Bloggerin perustamisesta. Hän on ollut mukana kehittämässä myös internetpalveluita Xanga ja Odeo. == Yksityiselämä == Stone on kasvissyöjä ja asuu Kaliforniassa vaimonsa Livian ja poikansa Jacobin kanssa. == Kirjat == * Blogging: Genius Strategies for Instant Web Content (2002) * Who Let The Blogs Out? (2004) == Aiheesta muualla == *Kotisivut *Stone Twitterissä Luokka:Yhdysvaltalaiset ohjelmoijat Luokka:Vuonna 1974 syntyneet Luokka:Elävät henkilöt
Daktinomysiini

Daktinomysiini eli aktinomysiini-D on kasvainten hoitoon käytettävä antibiootti. Se vaikuttaa kiinnittymällä tumassa DNA:n kaksoiskierteiden väliin ja estämällä siten transkription eli käytännössä geenin toiminnan. Siten se estää syöpäsolujen kasvua. Sitä käytetään joidenkin lapsilla esiintyvien syöpäsairauksien hoidossa. Daktinomysiinin käyttöalueita ovat pehmytkudossarkoomat, Ewingin sarkooma, Wilmsin kasvain, rabdomyosarkooma, luun sarkooma ja istukkasyöpä.Elonen E, Kasvainten lääkehoito, kirjassa Koulu M, Mervaala E, Tuomisto J. Farmakologia ja toksikologia, 8. p., ss. 1013–1051, Kustannus Oy Medicina, Kuopio, 2012. ISBN 978-951-97316-4-3. Myös verkossa: www.medicina.fi Daktinomysiiniä on annettu suonensisäisinä ruiskeina (iv.). Daktinomysiini on suhteellisen myrkyllistä. Tärkeimmät haittavaikutukset ovat pahoinvointi, limakalvovauriot, ihottumat, hiustenlähtö ja luuytimen vajaatoiminta. Daktinomysiiniä saadaan aktinomykeetti-bakteereista eli ns. sädesienistä, Streptomyces parvulus, jotka ovat myös tunnettuja rakennusten kosteusvaurioista lähinnä allergioitten aiheuttajana. Daktinomysiinin keksi vuonna 1940 Yhdysvaltojen juutalainen lääketieteen tutkija Selman Waksman, joka oli syntynyt Ukrainassa. Hän löysi tutkimistaan sädesienistä useita antibiootteja, mm. streptomysiinin. Lääkkeen keksimisestä sen käyttöönottoon meni hieman yli kaksi vuosikymmentä (Yhdysvalloissa FDA vuonna 1964), ja siihen on voinut olla syynä daktinomysiinin suuri myrkyllisyys. ==Myyntiluvan peruuttaminen== 29\. helmikuuta 2012 lukien on daktinomysiinin (Cosmegen) myyntilupa peruutettu. Lääkettä oli markkinoinut Lundbeck -niminen lääkealan konserni. Erityislupaa voi pienille lääke-erille hakea, joko potilas taikka terveydenhuollon alan toimija, Fimeasta. Lääkkeen käyttö on vähentynyt toisten vastaavien lääketuotteiden kehittelyn myötä.http://www.lundbeck.com/upload/us/files/pdf/Products/Cosmegen_FI_Deregistration_Letter.pdf == Lähteet == == Aiheesta muualla == *Medicina.fi: Daktinomysiini, sivu 951 (pdf) *PubChem: Dactinomycin *DrugBank: Dactinomycin *Kyoto Encyclopedia of Genes and Genomes (KEGG): Actinomycin D *ChemBlink: Actinomycin D Luokka:Antibiootit Luokka:WHO:n tärkeimmät lääkkeet
Terveyskioski

Terveyskioski tai hyvinvointikioski on matalan kynnyksen terveydenhuollon palvelupiste. Terveyskioskista saa apua perusterveydenhoidon tarpeisiin sekä opastusta ja neuvontaa. Hoitajatasoisiin palveluihin pääsee ilman ajanvarausta ja maksua tavallisesti kauppa- ja ostoskeskuksissa. Terveyskioski toimii terveyskeskuksen alaisena yksikkönä osana kunnan perusterveydenhuollon palvelukokonaisuutta. Terveyskioski-konsepti sai Retail Awards Vuoden komeetta -palkinnon 2010. Suomen ensimmäinen terveyskioski avattiin 2009 Ylöjärven kauppakeskus Elossa ja toinen maaliskuussa 2010 Lahden kauppakeskus Trioon. Toiminnan kaksivuotisia kokeilu- ja tutkimushankkeita on arvioinut Tampereen yliopisto. Suomen kolmas terveyskioski avattiin 1. syyskuuta 2011 Kotkan kauppakeskus Pasaatiin ja neljäs 29. syyskuuta 2011 Lahteen Launeen Prismaan. Toiminnan aloitti Suomen itsenäisyyden juhlarahasto Sitran Kuntaohjelma. Toimintamalli pohjautuu Yhdysvalloissa kehitettyyn Retail Clinic -palvelumalliin, jossa terveydenhoitopalveluita tarjotaan suurten asiakasvirtojen läheisyydessä ostoskeskuksissa tai kauppaketjujen yhteydessä. Terveyskioskin palveluvalikoimaan voivat kuulua terveysneuvonta, pienimuotoinen vastaanottotoiminta (esimerkiksi verenpaine-, verensokeri- ja lihasvoimamittaukset), rokotukset, ompeleiden poistot, palvelunohjaus ja erilaiset teemapäivät (liikunta, hammashuolto, diabetes jne.). Terveyskioski voi toimia myös joustavana lisäresurssina esim. rokotuskampanjoiden aikaan. ==Lähteet== ==Aiheesta muualla== * Sitra: Terveyskioski * YLE: Terveyskioskista saatu hyviä kokemuksia Luokka:Terveydenhoito Luokka:Terveydenhoito Suomessa
Antony Anandarayar

Antony Anandarayar (17. heinäkuuta 1945 – 4. toukokuuta 2021 Chennai, Intia) oli intialainen roomalaiskatolinen arkkipiispa. Hänet vihittiin papiksi 21. joulukuuta 1971 ja nimitettiin Ootacamundin hiippakunnan piispaksi 2. tammikuuta 1997. Piispaksi vihkiminen seurasi 29. tammikuuta. Pääkonsekraattorina toimi Duraisamy Simon Lourdusamy, jota avustivat James Masilamony Arul Das ja Michael Augustine. 10\. kesäkuuta 2004 Anandarayar sai nimityksen Pondicherryn ja Cuddaloren arkkipiispaksi, jonka virkaan hänet asetettiin 5. heinäkuuta. Anandarayar jäi eläkkeelle 27. tammikuuta 2021. Anandarayar kuoli toukokuussa 2021 koronaviruspandemiassa saamaansa tartuntaan 75-vuotiaana. == Lähteet == == Aiheesta muualla == Luokka:Intialaiset katoliset arkkipiispat Luokka:Vuonna 1945 syntyneet Luokka:Vuonna 2021 kuolleet
Palotestaus

Palotestaus on tutkimustoimintaa jossa tutkitaan materiaalin, rakenteiden ja rakennelmien palamista. Palotestaus pyrkii parantamaan ja luokittelemaan erilaisten materiaalien, rakenteiden ja rakennelmien palamista. ==Rakennusmateriaalien palotestaus== Rakennusmateriaalien palotestaus pyrkii luokittelemaan rakennusmateriaalien palokäyttäytymisen. Testausta käytetään luokittelemiseen ja tuotekehitykseen. Euroopassa palotestejä vaaditaan kaikilta rakennusmateriaaleilta, joilla on paloluokitus ja se liittyy CE merkin saamiskäytäntöön. Rakennusmateriaalit luokitellaan 6 eri luokaan (A1-F) joista A1 on paras ja F huonoin. Lisäksi luokitellaan palavaa pisarointia (luokat d1, d2 ja d3) ja savun muodostusta (luokat s1, s2 ja s3). Rakennusmateriaalien perustestaukseen kuuluu 5 eri testiä. Miedoin testi on pienenliekintesti (EN ISO 11925-2), jossa materiaalia kuormitetaan lähinnä käsisytyttimen (sytkärin) liekkiä muistuttavalla liekillä. Kovimman luokan (A luokka) saamiseen käytetään palamattomuustestiä (EN ISO 1182), jossa materiaalia pidetään 750 C asteen lämpötilassa 30min ja se ei saa menettää yli puolta painostaan testin aikana, sekä lämpöarvotestiä (pommikalorimetri , EN ISO 1716), jossa määritellään tuotteen palava energiamäärä. Muita testejä ovat, tasopaneeli (EN ISO 9239-1)(vain lattiatuotteille) ja SBI (EN 13823) testi. A1 luokan materiaalit ovat käytännössä palamattomia kuten kivi, lasi ym. F luokan materiaalit ovat käytännössä luokittelemattomia. Esimerkiksi puu voi saavuttaa suojakäsiteltynä jopa B luokan, mutta A luokan saavuttaminen on nykymenetelmillä mahdotonta. Suomessa rakennusmateriaaleilta kussakin loppuasennuskohteessa vaadittavat paloluokat ilmoitetaan Rakennusmääräyskokoelman osassa E. Luokka:Materiaalitekniikka
Arulappan Amalraj

Arulappan Amalraj (s. 4. joulukuuta 1953) on intialainen roomalaiskatolinen piispa. Hänet vihittiin papiksi 26. joulukuuta 1980 ja nimitettiin Ootacamundin hiippakunnan piispaksi 30. kesäkuuta 2006. Piispaksi vihkiminen seurasi 9. elokuuta. Pääkonsekraattorina toimi Malayappan Chinnappa, jota avustivat Antony Anandarayar ja Ambrose Mathalaimuthu.Catholic-Hierarchy.org: Bishop Arulappan Amalraj == Lähteet == Luokka:Intialaiset katoliset piispat Luokka:Vuonna 1953 syntyneet Luokka:Elävät henkilöt
Selçuk Çebi

Selçuk Çebi (s. 3. kesäkuuta 1982 Trabzon) on turkkilainen kreikkalais- roomalaisen tyylin painija ja maailmanmestari. 66-84 kilogramman painoluokissa kilpaillut Çebi voitti maailmanmestaruuden Herningissä 2009, Moskovassa 2010 ja Las Vegasissa 2015. Lisäksi hän sai MM-hopeaa Istanbulissa 2011, MM- pronssia Taškentissa 2014, EM-hopeaa Vantaalla 2014 ja EM-pronssia Vilnassa 2009. == Lähteet == * Profiili painitietokannassa foeldeak.com * Profiili FILA:n tietokannassa === Viitteet === Luokka:Turkkilaiset kreikkalais- roomalaisen tyylin painijat Luokka:Vuonna 1982 syntyneet Luokka:Elävät henkilöt
Lvivin rautatieasema

Lvivin päärautatieasema () on Ukrainan länsiosissa sijaitsevan, maan seitsemänneksi suurimman kaupungin Lvivin keskusrautatieasema. Asema toimii sekä Ukrainan rautateiden kaukojunaliikenteen keskusasemana Lvivin alueella. Alkukesällä 2012 pelattavan EURO 2012 jalkapalloturnauksen, ja sen johdosta muun muassa Kiovan suuntaan nopeutuvien rautatieyhteyksien seurauksena kaupunkiin saapuvien junamatkailijoiden määrän oletetaan lisääntyvän vuonna 2012. == Katso myös == * Lvivin kansainvälinen lentoasema * Lvivin linja- autoasema == Lähteet == == Aiheesta muualla == * Kaukoliikenteen junien haku Lvivin rautatieasemalle/-lta (poezda.net) * Kaukoliikenteen juna-aikatauluja Lvivin rautatieasemalle (rasp.yandex.ru) * Lvivin rautatiehistoriaa (railway.lviv.ua) * Lvivin rautatieaseman historiaa (oko.kiev.ua) * Ukrainan rautateiden interaktiivinen, kullekin asemalle saapuvien ja lähtevien pikajunien sivusto, erityisesti EURO2012 jalkapalloa ajatellen * Ukrainan rataverkon kartta Rautatieasema Luokka:Ukrainan rautatieliikennepaikat
Omid Noroozi

Omid Noroozi (s. 18. helmikuuta 1986 Šīrāz) on iranilainen kreikkalais- roomalaisen tyylin painija, olympiavoittaja, maailmanmestari ja Aasian kisojen voittaja. 60-66 kilogramman painoluokissa kilpaileva Noroozi voitti maailmanmestaruuden Istanbulissa 2011 ja Aasian kisojen kultaa Kantonissa 2010. Noroozi paini Lontoon olympialaisissa 2012 sarjansa olympiavoittoon, kun hän kaatoi finaalikamppailussa Georgian Revaz Lashkhin. Hän sai MM-hopeaa 2014. == Lähteet == * Profiili painitietokannassa iat.uni-leipzig.de === Viitteet === == Aiheesta muualla == Luokka:Iranilaiset kreikkalais-roomalaisen tyylin painijat Luokka:Iranilaiset olympiavoittajat Luokka:Vuonna 1986 syntyneet Luokka:Elävät henkilöt
Heikki Pohto

Heikki Pohto (s. lokakuu 1970 Seinäjoki) on suomalainen puupuhallinsoittaja, multi-instrumentalisti, joka soittaa huiluja, saksofoneja ja klarinetteja. Puhaltimien lisäksi hän soittaa myös lyömäsoittimia ja laulaa. Hän on työskennellyt muusikkona sadoissa TV-ohjelmissa, kuten Bumtsibum, Tuttu juttu, SuomiLove, Så ska det låta, Syksyn sävel ja Euroviisut. Vuoteen 2019 mennessä Pohto on toiminut muusikkona 703 julkaistulla äänitteellä ja 1342 ääniraidalla. Pohto toimii myös teatterimuusikkona Helsingin kaupunginteatterissa ja aikaisemmin UIT:ssa. ==Lähteet== Luokka:Suomalaiset huilistit Luokka:Suomalaiset saksofonistit Luokka:Suomalaiset fagotistit Luokka:Syntymävuosi puuttuu Luokka:Elävät henkilöt
Adonis (täsmennyssivu)

Adonis voi tarkoittaa ainakin seuraavia: *Adonis, hahmo kreikkalaisessa mytologiassa *Adonis, syyrialainen runoilija *Ruusuleinikit (Adonis), leinikkikasvien suku *2101 Adonis, asteroidi *Adonis, yhdysvaltalainen elektronisen musiikin artisti.
Ben Edlund

Ben Edlund (s. 1968) on yhdysvaltalainen käsikirjoittaja, ohjaaja, tuottaja ja sarjakuvapiirtäjä. Hänet tunnetaan parhaiten luomastaan sarjakuvahahmosta The Tick ja työskentelystään Joss Whedonin kanssa televisiosarjoissa Firefly (2002) ja Angel (1999–2004). Hän oli myös tekemässä televisiosarjaa Supernatural (2005–) vuosina 2006–2013. Hän sai Hugo-palkinnon käsikirjoitettuaan Angel-jakson "Smile Time". ==Aiheesta muualla== * Luokka:Yhdysvaltalaiset televisiokäsikirjoittajat Luokka:Yhdysvaltalaiset sarjakuvantekijät Luokka:Vuonna 1968 syntyneet Luokka:Elävät henkilöt
Tomin keittiö

Tomin keittiö on suomalainen kokkausohjelma, joka alkoi Jimillä 9. lokakuuta 2011. Siinä MasterChef Suomi -ohjelmassa tuomarina toiminut Tomi Björck kokkaa ravintolassaan Gaijinissa. Ruokaa tehdään eri teemojen mukaan, ja sitä ovat syömässä vaihtelevasti esimerkiksi Tomin ystävät, lapset tai alan ammattilaiset. Ohjelmaa esitetään sunnuntaisin kello 20.30. Ohjelma perustuu kanadalaiseen TV-sarjaan Chuck's day off. == Ensimmäinen tuotantokausi == Jakso Nimi Ensiesitys 1\. Korealainen perheateria henkilökunnalle 9. lokakuuta 2011 2\. Ribsejä tosimiesten illanviettoon 16. lokakuuta 2011 3\. Kalaa aasialaisittain chao plu -lehdillä 23. lokakuuta 2011 4\. Poroa ja suomiluomua lähiruokakauppiaille 30. lokakuuta 2011 5\. Piknik-herkkuja shampanjakoulutukseen 6. marraskuuta 2011 6\. Kylässä kummityttö ja kaverit 13. marraskuuta 2011 7\. Merikrottihaaste - ystävysten kokkisota 20. marraskuuta 2011 8\. Sormisyötävää vaimon syntymäpäiville 27. marraskuuta 2011 9\. Possunpäätä lihatoimittajan lautaselle 4. joulukuuta 2011 10\. Hummeria Helsingin kattojen yllä 11. joulukuuta 2011 11\. Frendiä ei jätetä - ateria valmistuu pöydässä 18. joulukuuta 2011 12\. Surffirantoja ja balilaista kanaa 25. joulukuuta 2011 == Toinen tuotantokausi == Jakso Nimi Vieraat Ensiesitys 1\. Thaimaata räppäreille Elastinen, Iso H, Timo Pieni Huijaus 2. syyskuuta 2012 2\. Ladies and butchers Kristiina Komulainen, Vappu Pimiä, Susanna Laine 9. syyskuuta 2012 3\. Sport pack Jarkko Ruutu, Ossi Väänänen, Riku Hahl, Antti-Jussi Niemi, Ilari Filppula 16. syyskuuta 2012 4\. - Riku Rantala, Tuomas Milonoff 23. syyskuuta 2012 5\. - Pekka, Lauri, Joni ja Erik 30. syyskuuta 2012 6\. Grillausta aussityyliin Kim, Joonas, Johnny 7. lokakuuta 2012 7\. - Sari Björk 14. lokakuuta 2012 8\. - Sikke Sumari, Risto Mikkola, Mika, Lauri 21. lokakuuta 2012 9\. UFC Fight Night Arman Alizad, Niclas, Felix, Kim, Toni 28. lokakuuta 2012 10\. Tattoo Stories Tomi Kuusisto 4. marraskuuta 2012 11\. Saaristolaissafkaa Markus Doepel, Timo Viitanen 11. marraskuuta 2012 12\. - Juha, Merkku, Jari, Jarkko 18. marraskuuta 2012 == Aiheesta muualla == * Tomin keittiön viralliset sivut Luokka:Ruokaohjelmat Luokka:Suomalaiset televisio-ohjelmat
Mercer Ellington

Mercer Kennedy Ellington (1919–1996) oli yhdysvaltalainen muusikko ja orkesterinjohtaja. Hän johti omaa yhtyettään ja soitti myös toisinaan isänsä Duke Ellingtonin orkesterissa. Ellington opiskeli musiikkia ja johti omaa orkesteriaan ennen liittymistään Duke Ellingtonin yhtyeeseen vuonna 1940. Hän osallistui orkesterin asioiden järjestelyyn ja 1950- ja 1960-luvuilla soitti trumpettia yhtyeessä. Hänen omat yhtyeensä, joita hän johti vuosina 1939, 1946–1949 ja 1959, eivät saavuttaneet mainittavaa suosiota. Kun Duke Ellington kuoli vuonna 1974, Mercer Ellington otti hänen paikkansa orkesterin johtajana 1990-luvulle asti. Tunnetuimmat sävellyksensä Ellington julkaisi 1940-luvulla muusikkoliitto ASCAP:n lakon aikana. Duke Ellington ei liiton jäsenenä saanut soittaa omia sävellyksiään radiossa, joten hän otti ohjelmistoonsa Mercer Ellingtonin ja Billy Strayhornin kirjoittamia kappaleita. Orkesterin tunnuskappaleeksi tuli Strayhornin ”Take the ’A’ Train”, ja Mercer Ellingtonin sävellyksistä muun muassa ”Things Ain’t What They Used to Be”, ”Jumpin’ Punkins”, ”Moon Mist” ja ”Blue Serge” otettiin orkesterin repertuaariin. Orkesterinjohtamisen lisäksi Ellington toimi Cootie Williamsin orkesterin managerina, Della Reesen musiikillisena ohjaajana ja työskenteli levy- yhtiössä. Hän ohjasi isänsä musiikkiin perustuvan musikaalirevyyn Sophisticated Ladies ja valvoi Duke Ellingtonin julkaisematta jääneiden nauhoitusten julkaisua. Ellington kuoli 8. helmikuuta 1996 Kööpenhaminassa, Tanskassa. == Lähteet == == Kirjallisuutta == * Luokka:Vuonna 1919 syntyneet Luokka:Vuonna 1996 kuolleet Luokka:Yhdysvaltalaiset orkesterinjohtajat Luokka:Yhdysvaltalaiset jazzmusiikin säveltäjät
Looginen harmonia

Loogisella harmonialla tarkoitetaan yleisesti ehtoja, jotka rajoittavat uusien konnektiivien lisäämistä loogiseen päättelysysteemiin. Ehdot koskevat uusia konnektiiveja määritteleviin päättelysääntöihin. Luonnollisessa päättelyssä tämä tarkoittaa konnektiivin tuonti- ja eliminointisääntöjä, mutta loogista harmoniaa voidaan vaatia myös muunlaisilta päättelysysteemeiltä, kuten sekvenssikalkyyliltä. Looginen harmonia ymmärretään yleensä tarkoittamaan joko kaikkia päättelysääntöjä koskevia rajoituksia, tai ainoastaan vaatimusta, ettei uusilla konnektiiveilla tule voida päätellä uusia lauseita, jotka eivät sisällä uutta konnektiivia itseään. Tämä ehto on ekvivalentti uuden systeemin normalisoitavuuden (luonnollisessa päättelyssä) tai leikkaussäännön eliminoitavuuden (sekvenssikalkyylissä) kanssa. == Historia == Harmonian alkuperä löytyy Gerhard Gentzenin työstä totuusteoreettisen semantiikan parissa 1930-luvulla, jossa kantavana ajatuksena oli, että konnektiivin päättelysäännöt määräävät täydellisesti sen merkityksen. Ajatuksen esikuvana voidaan nähdä Ludwig Wittgensteinin näkemys, että sanat ylipäänsä saavat merkityksensä niiden käytön kautta. Gentzen ei kuitenkaan asettanut mitään rajoitteita sille, millaiset päättelysäännöt olisivat hyväksyttäviä; hän vain katsoi merkityksen ikään kuin "sijaitsevan" säännöissä. Vuonna 1961 Arthur Prior esitti vastalauseensa ja konstruoi uuden tonk-konnektiivin, joka lainasi säännöikseen yleisesti hyväksytyt disjunktion tuontisäännön ja konjunktion eliminointisäännön, mutta jolla ei tuntunut kuitenkaan olevan mitään mielekästä merkitystä. Säännöt nimittäin johtivat katastrofaalisiin päättelyihin, kun mistä tahansa oletuksesta Asaatettiin tonkin avulla johtaa mikä tahansa lopputulos B, tähän tapaan: : \cfrac{A}{\cfrac {A \ tonk \ B}{B} \ E \ tonk} \ T \ tonk Priorin argumentti oli, että koska tällaisia järjettömiä konnektiiveja voidaan luoda pelkillä päättelysäännöillä, merkitys ei voi syntyä yksin säännöistä. Pari vuotta myöhemmin Nuel Belnap vastasi Priorin haasteeseen ja esitti, että merkitys voi kyllä määräytyä kokonaan päättelysääntöjen perusteella, mutta että näitä sääntöjä koskevat tietyt rajoitukset, kuten se, ettei uudella konnektiivilla tulisi voida päätellä uusia totuuksia, joissa uusi konnektiivi ei esiinny. Edellä kuvattu tonk- päättely rikkoo juuri tätä sääntöä. Belnap esitti muitakin rajoitteita, joita myöhemmin alettiin myös yhdessä kutsua loogisen harmonian vaatimukseksi. == Lähteet == == Aiheesta muualla == * Consequently-wikin artikkeli harmoniasta (englanniksi) * Stanford Encyclopedia of Philosophyn artikkeli konnektiiveista (englanniksi) Luokka:Logiikka Luokka:Matematiikan filosofia
Ekopop

Ekopop: Ekologisen ja onnellisen elämän opas on Tom Henrikssonin ja Leo Straniuksen kirja vuodelta 2011. Teoksen on julkaissut Avain. Kirja rakentuu helsinkiläisen opiskelijan Henrikssonin tarinana ympäristöaktivisti Straniuksen oppien seuraamisesta. == Lähteet == == Aiheesta muualla == * Kirjan blogi. * Hanna-Leena Ylinen: Ekopop. Elonkehä 3.6.2011. * Terhi Upola: Miksei ekoilu voi olla pelkkää poppia ja Pokémonia? . Uusi musta 5.7.2011. * Johan Ekman: Tom Henrikssonin Ekopop kritisoi partion haluttomuutta kannanottajana. Partiojohtaja.fi, syyskuu 2011. Luokka:Kirjat ympäristönsuojelusta Luokka:Suomalaiset tietokirjat Luokka:Vuoden 2011 kirjat
KNM Roald Amundsen

KNM Roald Amundsen (runkonumero F311) on Norjan laivaston Fridtjof Nansen -luokan fregatti. == Valmistus == Alus tilattiin 23. kesäkuuta 2000Waters, Conrad s. 122 Navantian telakalta Ferrolista Espanjasta, missä köli laskettiin 3. kesäkuuta 2004 telakkanumeroll 306. Alus laskettiin vesille 25. toukokuuta 2005 ja luovutettiin telakalta tilaajalle 21. toukokuuta 2007Skipsrevyen 3-2007 ja se otettiin palveluskäyttöön 21. toukokuuta 2008.Worldwarships.com == Lähteet == * === Viitteet === Luokka:Fridtjof Nansen -luokan fregatit
KNM Otto Sverdrup

KNM Otto Sverdrup (runkonumero F312) on Norjan laivaston vuonna 2008 palvelukseenotettu Fridtjof Nansen -luokan fregatti. == Valmistus == Alus tilattiin 23. kesäkuuta 2000Waters, Conrad s. 122 Navantian telakalta Ferrolista Espanjasta, missä köli laskettiin 25. toukokuuta 2005. Alus laskettiin vesille 28. huhtikuuta 2006 ja otettiin palvelukseen 30. huhtikuuta 2008.Worldwarships.com == Palvelus == Alus vieraili Helsingissä elokuun lopulla 2017 Naton laivasto-osaston johtoaluksena.Kaleva, 19. elokuuta 2017 == Lähteet == * === Viitteet === Luokka:Fridtjof Nansen -luokan fregatit
KNM Helge Ingstad

KNM Helge Ingstad (runkonumero F313) oli Norjan laivaston Fridtjof Nansen -luokan fregatti. == Valmistus == Alus tilattiin 23. kesäkuuta 2000Waters, Conrad s. 122 Navantian telakalta Ferrolista Espanjasta, missä köli laskettiin 28. huhtikuuta 2006. Alus laskettiin vesille 23. marraskuuta 2007 ja otettiin palvelukseen 29. syyskuuta 2009.Worldwarships.com Alus on nimetty norjalaisen tutkimusmatkailijan ja kirjailijan Helge Ingstadin mukaan.KNM Helge Ingstad får stadig større slagside, Teknisk Ukeblad 8.11.2018, viitattu 16.11.2018 == Palvelus == Alus törmäsi maltalaiseen öljytankkeriin Sola TS:iin 8. marraskuuta 2018 noin kello neljä aamuyöllä Sturessa lähellä Bergeniä. Alus oli palaamassa Naton Trident Juncture 2018 -sotaharjoituksesta. Alukseen tuli vuoto, eivätkä pumput pystyneet pitämään vuotoa hallinnassa. Hinaajat työnsivät aluksen rantaveteen, jotta se ei voinut upota täysin. Kaksi miehistöstä joutui sairaalahoitoon. Alusta paikallaan pitäneet vaijerit katkesivat yöllä ja aamulla 13. marraskuuta. Alus vajosi pinnan alle. Onnettomuutta edeltävät VHF-tallenteet osoittivat, että alusta oli lukuisia kertoja varoitettu törmäyksestä, mutta laivan komentosillan vastaukset olivat olleet sekavia eikä laiva muuttanut kurssiaan ilmeisesti matalikon pelossa. Myös laivan AIS-paikannusjärjestelmä kytkettiin päälle vasta törmäyksen jälkeen. Norjan valtio oli aluksi halukas korjaamaan aluksen, mutta jo alustavat arviot korjaustöistä olivat epärealistisen kalliita. Kesäkuussa 2019 Norjan valtio ilmoitti, ettei se tule korjaamaan alusta. Hinta-arvio korjaustöille oli vähintään samansuuruinen kuin mitä uuden aluksen rakentaminen maksaisi. Norjan puolustusministeriön materiaalilaitos Forsvarsmateriell (FMA) allekirjoitti 11. tammikuuta 2022 sopimuksen aluksen myynnistä Norscrap Westille. Alus tullaan siirtämään Hanøytangenin telakalla, jossa se romutetaan vuoden 2022 loppuun mennessä. == Lähteet == * === Viitteet === == Aiheesta muualla == Luokka:Fridtjof Nansen -luokan fregatit
KNM Thor Heyerdahl

KNM Thor Heyerdahl (runkonumero F314) on Norjan laivaston Fridtjof Nansen -luokan fregatti. == Valmistus == Alus tilattiin 23. kesäkuuta 2000Waters, Conrad s. 122 Navantian telakalta Ferrolista Espanjasta, missä köli laskettiin 23. marraskuuta 2007. Alus laskettiin vesille 11. helmikuuta 2009 ja otettiin palvelukseen 18. tammikuuta 2011.Worldwarships.com == Lähteet == * === Viitteet === Luokka:Fridtjof Nansen -luokan fregatit
Siroahvenet

Siroahvenet (Callanthiidae) on ahvenkaloihin kuuluva kalaheimo. Heimon lajit elävät lämpimissä merissä. ==Lajit ja anatomia== Siroahventen heimoon kuuluu 2 sukua ja lähteestä riippuen noin 9-12 lajia. Lajeja ovat muun muassa kaijasiroahven (Callanthias ruber) ja viirisiroahven (Grammatonotus crosnieri). Aikaisemmin siroahventen katsottiin kuuluvan meriahventen heimoon (Serranidae). Lajit ovat melko pieniä ja suurimmat lajit ovat kooltaan korkeintaan noin 25 cm pitkiä. Ruumiinrakenteeltaan ne ovat melko pitkulaisia ja siroja. Pyrstöevä lajeilla on usein kuunsirpinmuotoinen ja ylimmät ja alimmat pyrstön ruodoista ovat pidentyneet. Selkäeviä siroahvenilla on yksi ja etureunassa on teräviä piikkejä ja evä on eräillä lajeilla korkeampi takaosastaan. Siroahvenet ovat hyvin värikkäitä, punaisia, keltaisia, oransseja, violetteja tai sisnisiä kaloja. Suomut ovat lajeilla melko kookkaat ja kylkiviiva kulkee lähellä selkäevää. Siroahvenlajit ovat mahdollisesti hermafrodiitteja. ==Levinneisyys ja elintavat== Siroahvenia tavataan lämpimistä vesistä itäiseltä Atlantilta, Välimerestä, Intian valtamereltä ja Tyyneltämereltä. Ne elävät lähellä koralliriuttoja ja kivikkoisia alueita yleensä 4-660 metrin syvyydessä merenpinnasta. Lajien ravintoa on eläinplankton. Eräitä siroahventen heimon kaloja voidaan pitää akvaariokaloina. ==Lähteet== Luokka:Välskärikalat
1714 Sy

1714 Sy on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi L. Boyer vuonna 1951. Pikkuplaneetta sai nimensä Frédéric Syn mukaan, joka oli laskijana Pariisin observatoriossa. Ennen kuin tämä asteroidi nimettiin, se tunnettiin väliaikaisella tunnuksella 1951 OA. Syn läpimitta on noin 17 kilometriä ja albedo noin 0,109. ==Lähteet== *JPL Small-Body Database Browser: 1714 Sy (1951 OA) * *IAU Minor Planet Center: Discovery Circumstances: Numbered Minor Planets *Numbered minor planets Luokka:Päävyöhykkeen asteroidit